Kriterietabeller

=Kriterietabell for læringsutbytte=

2. FORMÅL (den pedagogiske hensikten med aktiviteten)
Kriterietabeller kan brukes på ulike nivå fra komplette kurs/emner til avgrensede tema i et et kurs/emne. Kriterietabellen brukes til å sett mål for læringsaktiviteten på viktige punkter for kunnskap, ferdigheter og holdninger, og presenteres ovenfor studentene som klare krav til prestasjoner for å oppnå ulike karakternivå. Kriterietabellen brukes av studenten til egenvurdering av et studentarbeid, videre kan den brukes som grunnlag for medstudentvurdering av studentarbeider og den er også et rammeverk for vurdering av studentarbeidet ved eksamen.

3. BESKRIVELSE (av aktivitet)
Kriterietabellen er en tabell med et vurderingskriterie per rad. I første kolonne presenteres vurderingskriteriene, og i de neste kolonnene presenteres krav til studentarbeidet for å oppnå ulike vurderinger. I noen tilfeller kan vi sette opp krav for å oppnå henholdsvis nivå A, B, C, D og E. I andre sammenhenger holder det med en enklere inndeling med krav til besvarelsen på nivå A/B, C og minimumskrav for bestått (E). Kriterietabellen presenteres sammen med arbeidskravene til et studentarbeid slik at kravene blir en rettesnor for studentens arbeid med oppgaven, og den brukes også i etterkant ved vurderingsarbeidet.

4. EKSEMPLER PÅ BRUK (vår piloterfaring og andres erfaringer)
Eksempel på kriterietabell for et tema om bruk av presentasjonsverktøy for å lage en presentasjon om digital mobbing i studiet "IKT for lærere. Kriterietabellen angir krav på tre nivåer.


 * **Kriterium ** || **Meget god ** || **God (C-nivå) ** || **Svak (E-nivå) ** ||
 * Presentasjon iht. momentlista ovenfor || Presentasjonen bruker flere muligheter i presen­ta­sjons­pro­grammet enn angitt ovenfor  || Når alle de angitte momentene ovenfor er med  || Mangler en eller flere av momentene ovenfor  ||
 * Presentasjonens mål og målgruppe || Tydelig spesifiserte mål og målgrupper; god disposisjon  || Greie mål og målgruppe(r), ok disposisjon  || Diffuse mål og uklare målgrupper og/eller disposisjon  ||
 * Faglig innhold i presentasjonen || God disposisjon og meget relevant innhold med gode litteraturhenv.  || Relevant innhold med litteraturhenv.  || Minimumsversjon med uryddig innhold. Svak på litt.henv.  ||
 * <span style="font-family: 'Cambria','serif';">Totalvurdering || <span style="font-family: 'Cambria','serif';">Meget god og målrettet presentasjon  || <span style="font-family: 'Cambria','serif';">God presentasjon  || <span style="font-family: 'Cambria','serif';">Svak og uklar presentasjon  ||

Eksempel på en kriterietabell for vurdering av en prosjektrapport og muntlig eksamen i emnet "Datastøttet læring" - 10 studiepoeng fra ITK for lærere.

5. FORDELER (hvilke pedagogiske fortinn har metoden)
Utvikling av kriterietabeller tvinger lærerne til å utforme klare og presise mål og vurderingskriterier for et undervisningopplegg på forhånd, og ved at dette publiseres for deltakerne blir læringsmålene presise og konkrete. Videre gir dette studentene muligheter for å planlegge egen læringsaktivitet for å oppnå gode resultater ut fra de gitte målene.

6. PASSER SAMMEN MED (hvilke andre typer aktiviteter passer den sammen med)
Kriterietabeller gir et godt grunnlag for å bruke medstudentvurdering som en del av tilbakemeldingene på studentarbeider underveis i læringsprosessen.

7. RESSURSBRUK (hva kreves av rom, tidsbruk lærer, materiell osv)
Bruk av kriterietabeller medfører at læreren må utvikle og presentere vurderingskriteriene som en del av oppgavekonseptet for studentene.

8. AWARENESS (hva skal vi være obs på med aktiviteten)
Det er viktig å presentere et begrenset sett med kriterier. For eksempel var kriterietabellen for prosjektrapporten begrenset til maks en A4-side. Tabellen ovenfor viser fire hovedområder med vurderingskriterier for et studentarbeid, og med fallende krav til prestasjondnviå for de ulike kriteriene.

10. REFERANSER (lenker og referanser til forsking og praksis)
Henning Fjørtoft (2009): //Effektiv planlegging og vurdering. Rubrikker og andre verktøy for lærere//. Fagbokforlaget og Landslaget for norskundervisning. ISBN: 978-82-450-0797-8.